CELEX: 32022R0489
Language: et
Date: 2022-03-25 00:00:00
Title: Komisjoni rakendusmäärus (EL) 2022/489, 25. märts 2022, millega muudetakse rakendusmäärust (EL) nr 540/2011 seoses toimeainete flubeendiamiidi, L-askorbiinhappe, spinetoraami ja spirotetramaadi heakskiidu kehtivusajaga (EMPs kohaldatav tekst)

28.3.2022   
               
               
                  ET
               
               
                  Euroopa Liidu Teataja
               
               
                  L 100/7
               
            
         KOMISJONI RAKENDUSMÄÄRUS (EL) 2022/489,
         25. märts 2022,
         millega muudetakse rakendusmäärust (EL) nr 540/2011 seoses toimeainete flubeendiamiidi, L-askorbiinhappe, spinetoraami ja spirotetramaadi heakskiidu kehtivusajaga
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 17 esimest lõiku,
         ning arvestades järgmist:
         
                     (1)
                  
                  
                     Komisjoni rakendusmääruse (EL) nr 540/2011 (2) lisa B osas on esitatud toimeained, mis on määruse (EÜ) nr 1107/2009 kohaselt heaks kiidetud.
                  
               
                     (2)
                  
                  
                     Komisjoni rakendusmäärusega (EL) 2020/2007 (3) pikendati toimeaine spirotetramaati heakskiidu kehtivusaega 30. aprillist 2024 kuni 31. juulini 2024, spinetoraami ja L-askorbiinhappe heakskiidu kehtivusaega 30. juunist 2024 kuni 30. septembrini 2024 ning flubeendiamiidi heakskiidu kehtivusaega 31. augustist 2024 kuni 30. novembrini 2024. Pikendamine oli vajalik, kuna komisjoni rakendusmäärusega (EL) 2020/1740 (4) lükati heakskiidu pikendamist toetavate toimikute esitamise tähtaega kolme kuu võrra edasi. Seepärast oli vajalik, et toimiku esitamiseks ettenähtud aeg ei muutuks, nagu on nõutud komisjoni rakendusmääruses (EL) nr 844/2012, (5) ja anda taotlejatele aega koostada ja esitada toimikud nõutavas vormis.
                  
               
                     (3)
                  
                  
                     Flubeendiamiidi, L-askorbiinhappe, spinetoraami ja spirotetramaadi puhul ei ole hiljemalt kolm aastat enne käesoleva määruse lisas sätestatud heakskiidu kehtivusaja lõppkuupäeva esitatud ühtegi rakendusmääruse (EL) 2020/1740 artikli 5 lõike 1 kohast heakskiidu pikendamise taotlust.
                  
               
                     (4)
                  
                  
                     Rakendusmäärusega (EL) 2020/2007 ette nähtud kõnealuste toimeainete heakskiidu kehtivusaja pikendamine ei ole enam põhjendatud. Seepärast on asjakohane sätestada, et kõnealuste ainete heakskiit aegub kuupäeval, mil see oleks aegunud ilma pikendamiseta.
                  
               
                     (5)
                  
                  
                     Seepärast tuleks rakendusmäärust (EL) nr 540/2011 vastavalt muuta.
                  
               
                     (6)
                  
                  
                     Käesoleva määrusega ettenähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Rakendusmääruse (EL) nr 540/2011 lisa muudetakse vastavalt käesoleva määruse lisale.
         
         
            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 25. märts 2022
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 309, 24.11.2009, lk 1.
         
            (2)  Komisjoni 25. mai 2011. aasta rakendusmäärus (EL) nr 540/2011, millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga (ELT L 153, 11.6.2011, lk 1).
         
            (3)  Komisjoni 8. detsembri 2020. aasta rakendusmäärus (EL) 2020/2007, millega muudetakse rakendusmäärust (EL) nr 540/2011 seoses toimeainete 1-dekanooli, 1,4-dimetüülnaftaleeni, 6-bensüüladeniini, atsekinotsüüli, Adoxophyes orana granuloosviiruse, alumiiniumsulfaadi, amisulbroomi, Aureobasidium pullulans’i tüvede DSM 14940 ja DSM 14941, asadiraktiini, Bacillus pumilus’e tüve QST 2808, benalaksüül-M-i, biksafeeni, bupirimaadi, Candida oleophila tüve O, kloorantraniliprooli, dinaatriumfosfonaadi, ditianooni, dodiini, emamektiini, flubeendiamiidi, fluometurooni, fluksapüroksaadi, flutriafooli, heksütiasoksi, imasamoksi, ipkonasooli, isoksabeeni, L-askorbiinhappe, lubiväävli, apelsiniõli, Paecilomyces fumosoroseus’e tüve FE 9901, pendimetaliini, penflufeeni, pentiopüraadi, kaaliumfosfonaatide, prosulfurooni, Pseudomonas sp. tüve DSMZ 13134, püridalüüli, püriofenooni, pürokssulaami, kvinmeraagi, S-abstsiishappe, sedaksaani, sintofeeni, naatriumhõbetiosulfaadi, spinetoraami, spirotetramaadi, Streptomyces lydicus’e tüve WYEC 108, τ-fluvalinaadi, tebufenosiidi, tembotriooni, tieenkarbasooni, valifenalaadi ja tsinkfosfiidi heakskiidu kehtivusaja pikendamisega (ELT L 414, 9.12.2020, lk 10).
         
            (4)  Komisjoni 20. novembri 2020. aasta rakendusmäärus (EL) 2020/1740, millega kehtestatakse Euroopa Parlamendi ja nõukogu määruses (EÜ) nr 1107/2009 ette nähtud toimeainete heakskiidu pikendamise menetluse rakendamiseks vajalikud sätted ning tunnistatakse kehtetuks komisjoni rakendusmäärus (EL) nr 844/2012 (ELT L 392, 23.11.2020, lk 20).
         
            (5)  Komisjoni 18. septembri 2012. aasta rakendusmäärus (EL) nr 844/2012, millega kehtestatakse Euroopa Parlamendi ja nõukogu määruses (EÜ) nr 1107/2009 (taimekaitsevahendite turulelaskmise kohta) ette nähtud toimeainete heakskiidu pikendamise menetluse rakendamiseks vajalikud sätted (ELT L 252, 19.9.2012, lk 26).
      
      
         
            LISA
            Rakendusmääruse (EL) nr 540/2011 lisa B osa muudetakse järgmiselt:
            
                        1)
                     
                     
                        60. reas asendatakse spirotetramaati käsitleva kande kuuendas veerus („Heakskiitmise aegumine“) kuupäev järgmisega: „30. aprill 2024“;
                     
                  
                        2)
                     
                     
                        66. reas asendatakse L-askorbiinhapet käsitleva kande kuuendas veerus („Heakskiitmise aegumine“) kuupäev järgmisega „30. juuni 2024“;
                     
                  
                        3)
                     
                     
                        67. reas asendatakse spinetoraami käsitleva kande kuuendas veerus („Heakskiitmise aegumine“) kuupäev järgmisega: „30. juuni 2024“;
                     
                  
                        4)
                     
                     
                        74. reas asendatakse flubeendiamiidi käsitleva kande kuuendas veerus („Heakskiitmise aegumine“) kuupäev järgmisega: „31. august 2024“.